Tundub, et inimesed on raskemate
majanduslike tingimuste tõttu hakanud ka vähem nina nuuskama, sest Kleenexi
salvrätikute tootja Kimberly-Clark teatas analüütikute ootusi petnud kasumist.
Ettevõtte kvartalikasum kukkus 8,1 protsenti 419 miljonile dollarile ehk 1,01 dollarile aktsia kohta. Müük vähenes 3,4 protsenti 4,6 miljardile dollarile.
Analüütikud ootasid kasumiks 1,03 dollarit aktsia kohta ning müügiks 4,68 miljardit dollarit.
Üheks Kimberly-Clarki kasumi vähenemise põhjuseks võib tuua naftahinna rekordilise tõusu, sest naftat kasutab ettevõte Viva paberrätikute ja Scotti tualettpaberi tootmiseks.
Kõrgelt kukkunud toorainehinnad pole veel oma odavuse mõju ettevõtte tulemustes näidanud ning seda võib ilmselt oodata järgmise kvartalitulemuse avaldamisel.